CELEX: 62014TA0831
Language: hu
Date: 2017-11-14 00:00:00
Title: T-831/14. sz. ügy: A Törvényszék 2017. november 14-i ítélete – Alfamicro kontra Bizottság („Választottbírósági kikötés — A versenyképességi és innovációs keretprogram (CIP) (2007 – 2013) keretében kötött támogatási szerződések — Könyvvizsgálói jelentés — Támogatható költségek — A kifizetett összegek visszatérítése — Arányosság — Jogos bizalom — Jogbiztonság — A megfelelő ügyintézés elve — Indokolási kötelezettség — A kereseti kérelmek eljárás során történő módosítása — A követelések beszámítása — Viszontkereset — Késedelmi kamatok”)

8.1.2018   
            
            
               HU
            
            
               Az Európai Unió Hivatalos Lapja
            
            
               C 5/26
            
         A Törvényszék 2017. november 14-i ítélete – Alfamicro kontra Bizottság
   (T-831/14. sz. ügy) (1)
   
   ((„Választottbírósági kikötés - A versenyképességi és innovációs keretprogram (CIP) (2007 – 2013) keretében kötött támogatási szerződések - Könyvvizsgálói jelentés - Támogatható költségek - A kifizetett összegek visszatérítése - Arányosság - Jogos bizalom - Jogbiztonság - A megfelelő ügyintézés elve - Indokolási kötelezettség - A kereseti kérelmek eljárás során történő módosítása - A követelések beszámítása - Viszontkereset - Késedelmi kamatok”))
   (2018/C 005/34)
   Az eljárás nyelve: portugál
   
      Felek
   
   
      Felperesek: Alfamicro – Sistemas de computadores, Sociedade Unipessoal, Lda. (Cascais, Portugália) (képviselők kezdetben: G. Gentil Anastácio, D. Pirra Xarepe és L. Rodrigues Carvalho, később: G. Gentil Anastácio és D. Pirra Xarepe ügyvédek)
   
      Alperes: Európai Bizottság (képviselők: J. Estrada de Solà és P. Guerra e Andrade meghatalmazottak)
   
      Az ügy tárgya
   
   Egyrészt az EUMSZ 272. cikken alapuló és lényegében annak megállapítása iránti kérelem, hogy a Bizottságnak – az állítása szerint –a „Save Energy” projekt uniós finanszírozására vonatkozó 238882. sz., a 2006. október 24-i 1639/2006/EK európai parlamenti és tanácsi határozat (HL 2006. L 310., 15. o.) által megállapított versenyképességi és innovációs keretprogram (2007 – 2013) keretében kötött támogatási szerződés értelmében a felperessel szemben fennálló követelése nem létezik, másrészt pedig lényegében a felperesnek a fent hivatkozott szerződés keretében jogtalanul kifizetett támogatás visszatérítésére való kötelezésére irányuló viszontereset.
   
      Az ítélet rendelkező része
   
   
               1)
            
            
               A Törvényszék az Alfamicro – Sistemas de computadores, Sociedade Unipessoal, Lda. által előterjesztetett keresetet elutasítja.
            
         
               2)
            
            
               A Törvényszék kötelezi az Alfamicro – Sistemas de computadores, Sociedade Unipessoalt, hogy 2015. június 20-ától számított napi 26,88 euró összegű késedelmi kamattal növelt 277 849,93 euró összeget fizessen az Európai Bizottságnak.
            
         
               3)
            
            
               A Törvényszék az Alfamicro – Sistemas de computadores, Sociedade Unipessoalt kötelezi a költségek viselésére.
            
         
      (1)  HL C 73., 2015.3.2.